যুবরাজের পাঠশালায় নতুন শিষ্য! শুভমন, অভিষেকের পর এবার কে?

ওয়েব ডেস্ক: শুভমন গিল হোক বা অভিষেক শর্মা, ভারতীয় দলের তরুণ তুর্কিদের উত্থানের নেপথ্যে বিরাট অবদান রয়েছে যুবরাজ সিংয়ের (Yuvraj Singh)। তাঁর হাত ধরেই আন্তর্জাতিক মঞ্চ কাঁইয়ে বেড়াচ্ছেন এই দুই ব্যাটার। সেই ‘গুরু’ যুবরাজের তালিকায় এবার জুড়ে গেল নতুন নাম। বিশ্বকাপের আগে নিজের খেলায় আরও ধার বাড়াতে যুবরাজের ‘পাঠশালা’য় হাজির হয়েছেন সঞ্জু স্যামসন (Sanju Samson)।

সম্প্রতি একটি ভাইরাল ভিডিওতে (Viral Video) যুবির কাছে ব্যাটিংয়ের টিপস নিতে দেখা গিয়েছে কেরলের এই উইকেটকিপার-ব্যাটারকে। প্যাড পরে নেটে দাঁড়িয়ে গুরু যুবরাজের কথা মন দিয়ে শুনছেন সঞ্জু। শুধু তাই নয়, বাধ্য ছাত্রের মতো প্রতিটি পরামর্শ নখদর্পণে নেওয়ার চেষ্টা করছেন। ক্রিকেট মহলে যুবরাজের এই ভূমিকা যথেষ্ট প্রশংসা কুড়াচ্ছে।

আরও পড়ুন: ফের বিপদের মুখে শ্রেয়স! অল্পের জন্য রক্ষা, দেখুন সেই মুহূর্তের ভিডিও

বিশেষজ্ঞদের একাংশের মত, যেভাবে যুবরাজ সঞ্জুকে দিকনির্দেশ দিচ্ছেন, তাতে তাঁর ব্যাটিং আরও ধারালো হয়ে উঠবে। অনেকেই মনে করছেন, গিল ও অভিষেককে যেভাবে গড়ে তুলেছেন, সেভাবেই হয়তো সঞ্জুকেও নতুন রূপে তৈরি করবেন প্রাক্তন এই অলরাউন্ডার। এদিকে নেটিজেনদেরও ধারণা, যুবরাজের পরামর্শ পেয়ে সঞ্জু আরও আক্রমণাত্মক মেজাজে খেলবেন। এতে অভিষেক শর্মার সঙ্গে তাঁর ওপেনিং জুটি আরও জমে উঠতে পারে।

Sanju Samson training session with Yuvraj Singh @YUVSTRONG12 @IamSanjuSamson pic.twitter.com/gBc04dbKXs

— Sanju Samson Fans Page (@SanjuSamsonFP) January 10, 2026